Սևազգեստ տիկնոջ դիմանկարը (նկար)

«Սևազգեստ տիկնոջ դիմանկարը» (), ֆրանսիացի գեղանկարիչ, ֆրանսիական իմպրեսիոնիզմի կարկառուն ներկայացուցիչներից Պիեռ-Օգյուստ Ռենուարի նկարներից։ Կտավը հեղինակը վրձնել է 1867 թվականին։ Յուղաներկով կտավի չափերն են 65 × 55,5 սմ։ «Սևազգեստ տիկնոջ դիմանկարը» ստեղծագործությունը այսօր պահպանվում և ցուցադրվում է Էրմիտաժի թանգարանում (Սանկտ Պետերբուրգ, Ռուսաստան)։

Նկարագիր 
«Սևազգեստ տիկնոջ դիմանկարը» կտավում պատկերված է «ռենուարյան կնոջ» տիպիկ կեցվածք.  մեծաճարտար գունային լուծումներ՝ հատկապես սևաթույր հանդերձանքի վրձնահարվածներում։ Ռենուարը այս նկարով մոտենում է իր ստեղծագործության գլուխգործոցներից մեկին՝ «Հովանոցներ» կտավին, որտեղ նույնպես սևահանդերձ կանանց է պատկերել։

Նկարի տիկնոջ անունը ցայսօր էլ անհայտ է մնում։ Կան ընդամենը մի քանի վարկածներ։ Ըստ դրանցից մեկի դիմանկարում պատկերված է տիկին Արթմանը (նոտաների հրատարակչի կինը)։ Մյուս վարկածի համաձայն, որպես բնորդուհի կեցվածք է ընդունել Մոնմարտրից Աննա անունով մի կին. ի դեպ, համարվում է, որ Պիեռ-Օգյուստ Ռենուարը նրան պատկերել է «Մերկը» նկարում, որն այսօր պահպանվում է Մոսկվայի Պուշկինի անվան Կերպարվեստի թանգարանում։ Արվեստագետների մոտ շրջանառվում է նաև այն վարկածը, ըստ որի բնորդուհին Հենրիետտա Հաուզեր անունով մի տիկին էր, ով առավել հայտնի էր Նանա անունով. վերջինս ֆրանսիացի գրող Էմիլ Զոլայի «Նանա» վեպի համար նախատիպ է ծառայել։ Ֆրանսիացի գեղանկարիչ, իմպրեսիոնիզմի ներկայացուցիչ Էդուարդ Մանեն նույնպես նկարել է Նանային։

Պատմություն 
«Սևազգեստ տիկնոջ դիմանկարը» ստեղծագործությունը գնել է 1900-ականների սկզբներին մոսկվացի վաճառական և կոլեկցիոներ Սերգեյ Իվանովիչ Շչուկինը։   Հոկտեմբերյան մեծ հեղափոխությունից հետո վերջինիս հավաքածուն ազգայնացվում է, և կտավը այլ նկարների հետ միասին տեղափոխվում է Մոսկվայի Նոր արևմտյան արվեստի պետական թանգարան, իսկ դրա լուծարումից հետո՝ 1948 թվականին նկարը փոխանցվում է Պետական Էրմիտաժին։ 2014 թվականի տարեվերջից ցայսօր «Սևազգեստ տիկնոջ դիմանկարը» ստեղծագործությունը պահպանվում և ցուցադրվում է Սերգեյ Շչուկինի և Մորոզով եղբայրների հիշատակի պատկերասրահում՝ Գլխավոր շտաբի շենքում (407 սրահ)։

Պատկերասրահ

Տե՛ս նաև 
 Պիեռ Օգյուստ Ռենուարի նկարների ցանկ 1862-1881

Գրականություն 
 Государственный музей изобразительных искусств имени А. С. Пушкина. Галерея искусства стран Европы и Америки XIX—XX веков. — М.։ Красная площадь, 2007. — С. 96. — ISBN 978-5-900743-34-9

Ծանոթագրություններ

Արտաքին հղումներ 
 Sito Ufficiale del Museo dell'Ermitage  

1876 նկարներ
Ֆրանսիայի արվեստ
Կանանց դիմապատկերներ
Էրմիտաժի նկարներ